
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A   NR. 125
                                                               din 8 iulie 2020
privind preluarea unor bunuri imobile, reprezentând 25 locuri de parcare publică, din Sighișoara, str. Nicolae Bălcescu, din administrarea S.C. Ecoserv Sig S.R.L.
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 15.882/06.07.2020 și la Consiliul Local Sighișoara cu nr. 15.999/07.07.2020, de referatul de aprobare, înregistrat cu nr. 15.884/06.07.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Hotărârea Consiliului Local Sighişoara nr. 49/31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând și Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. ECOSERV SIG S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ținând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017;

Având în vedere Hotărârea Consiliului Local Sighişoara nr. 140/29.08.2013 privind completarea anexei nr. 4 la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Având în vedere Hotărârea Consiliului Local Sighişoara nr. 144/29.08.2013 privind aprobarea Regulamentului de organizare şi funcţionare a sistemului de parcare cu plată, aşa cum a fost modificat şi completat prin Hotărârea Consiliului Local Sighişoara nr. 194/19.12.2013;

Văzând și prevederile Actului constitutiv actualizat al S.C. Ecoserv Sig S.R.L.;

Ținând cont de Hotărârea Consiliului Local Sighișoara nr. 140/31 iulie 2014, prin care s-a însușit și s-a aprobat Strategia de dezvoltare locală a municipiului Sighişoara pentru perioada 2014 - 2020;

Având în vedere Hotărârea Consiliului Local Sighișoara nr. 211/25.10.2018 privind aprobarea completării listei proiectelor individuale ale Unității Administrativ - Teritoriale Municipiul Sighișoara pentru perioada de programare 2014 - 2020, Anexa nr. 2 din Strategia de dezvoltare locală a municipiului Sighișoara pentru perioada 2014 - 2020;

Având în vedere solicitarea de clarificări cu nr. 22.315/26.06.2020 a ADR Centru, înregistrată la Municipiul Sighișoara cu nr. 15.171/29.06.2020, cu privire la cererea de finanțare cu titlul ”Sala Mihai Eminescu Sighișoara (restaurare, consolidare, punere în valoare) – componenta A și Reabilitarea străzii Nicolae Bălcescu din Municipiul Sighișoara  - componenta B”;

Având în vedere adresa cu nr. 22.949/02.07.2020 a ADR Centru, înregistrată la Municipiul Sighișoara cu nr. 15.594/02.07.2020, cu privire la prelungirea termenului de răspuns la clarificări până la data de 10.07.2020;

Ținând cont și de prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003, cu modificările şi completările ulterioare; 

Văzând și prevederile Legii nr. 31/1990 privind societăţile, republicată, cu modificările şi completările ulterioare, precum și ale Ordonanței de Urgență a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare;

Având în vedere prevederile art. 858 - 865 şi art. 867 - 870 din Legea nr. 287/2009 privind Codul civil, republicat, cu modificările şi completările ulterioare;

Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile art. 7 alin. (13) din Legea nr. 52/2003 privind transparența decizională în administrația publică, republicată;
Având în vedere Raportul de specialitate al Direcției Administrarea Patrimoniului, înregistrat cu nr. 15.883/06.07.2020, prin care se propune preluarea unor bunuri imobile, reprezentând 25 locuri de parcare publică, din Sighișoara, str. Nicolae Bălcescu, din administrarea S.C. Ecoserv Sig S.R.L.;

Având în vedere avizele favorabile ale comisiilor de buget, urbanism și juridică;
În temeiul prevederilor art. 129 (1), (2) lit. ”c” și ”d”, (6) lit. ”a”, (7) lit. ”s” și (14), art. 139 (1) și (3) lit. ”g” și a art. 196 (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, 

H O T Ă R Ă Ş T E:

Art. 1. Se aprobă preluarea de către Municipiul Sighișoara, din administrarea S.C. Ecoserv Sig S.R.L., a bunurilor imobile reprezentând 25 de locuri de parcare publică, echivalentul a 325 mp. teren, situate în Municipiul Sighişoara, str. Nicolae Bălcescu. 

Art. 2. Se aprobă modificarea Anexei nr. 4 – “Inventarul bunurilor mobile şi imobile, proprietate publică, aferente serviciului public și care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. ECOSERV SIG S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017, prin scoaterea din această anexă a bunurilor imobile prevăzute la art. 1 din prezenta hotărâre.

Art. 3. Preluarea de către Municipiul Sighișoara, din administrarea S.C. Ecoserv Sig S.R.L. a bunurilor imobile reprezentând 25 de locuri de parcare publică, echivalentul a 325 mp. teren, situate în Municipiul Sighişoara, str. Nicolae Bălcescu, precum și predarea - primirea acestor bunuri, sunt condiționate de semnarea contractului finanțat prin Programul Operațional Regional 2014 - 2020/Axa prioritară 13 - Sprijinirea orașelor mici și mijlocii, astfel că, în cazul în care acest contract nu se va încheia, prezenta hotărâre nu va produce efecte.

Art. 4. Ca o consecință a prevederilor articolelor anterioare, Regulamentul de organizare şi funcţionare a sistemului de parcare cu plată, aprobat prin Hotărârea Consiliului Local Sighişoara nr. 144/29.08.2013, aşa cum a fost modificat şi completat prin Hotărârea Consiliului Local Sighişoara nr. 194/19.12.2013 se va modifica în mod corespunzător, în sensul că se va elimina poziția referitoare la cele 25 de locuri de parcare publică, echivalentul a 325 mp. teren, situate în Municipiul Sighişoara, str. Nicolae Bălcescu, iar orice alte prevederi contrare, incidente în speță, se vor abroga.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Tehnic, Investiţii - Urmărire Contracte, Monitorizare Servicii de Utilităţi Publice, Direcţia Administrarea Patrimoniului, Biroul Buget, Contabilitate, Salarizare – Direcţia Economică din cadrul Municipiului Sighișoara şi S.C. Ecoserv Sig S.R.L., prin director, Maior Gheorghe.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Sîrbu Ioan - Iulian      
                                Contrasemnează pentru legalitate
                                                                                     SECRETARUL GENERAL al municipiului,

               Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  2 ex. S.C. Ecoserv Sig S.R.L.
12 ex.

B.A. 

